wickkiey/tamil-wikipedia-markdown huggingface dataset:
# வார்ப்புரு:Infobox brand


| class1 = type  

| label2 = Owner  
| data2 = }  
| class2 = brand  

| label3 = Produced&nbsp;by  
| data3 = }  

| label4 = Country  
| data4 = }}  

| label5 = Introduced  
| data5 = }  

| label6 = Discontinued  
| data6 = }  

| label7 = Related brands  
| data7 = }  

| label8 = Markets  
| data8 = }  

| label9 = Previous owners  
| data9 = }  

| label10 = Registered as a trademark in  
| data10 = }  

| label11 = Ambassador(s)  
| data11 = }}  

| label12 = Tagline  
| data12 = }  

| label13 = Website  
| data13 = }  

| data14 = }}  
| data15 = }}  
}}<noinclude>  

</noinclude>
# நீணநீர்க் காய்ச்சல்


**நீணநீர்க் காய்ச்சல்** (Theileriosis) என்னும் நோய் மத்திய தரைக்கடல் பகுதியிலிருந்து மத்திய கிழக்குப் பகுதிவரையும், மொராக்கோவிலிருந்து, இந்தியா மற்றும் சீனாவின் மேற்குப் பகுதிகள்வரையிலான கால்நடைகளைத் தாக்கும் நோயாகும். இவை தெய்லீரியா என்னும் இரத்த ஓரணு ஒட்டுண்ணியின் மூலம் ஏற்படுகிறது. ஹயலோமா எனப்படும் உண்ணிகள் மூலம் இந்நோய் பரவுகிறது. ஈஸ்ட் கோஸ்ட் காய்ச்சலுடன் ஒப்பிடும்போது இந்த நோய் ஒரு காலத்தில் "இலகுவானதாக" கருதப்பட்டது. இப்பிராந்தியத்தில் ஐரோப்பிய கலப்பின மாட்டு இனங்கள் அறிமுகப்படுத்தப்பட்ட பின்னர், இந்நோய் பெரிய அளவில் பொருளாதார பாதிப்பை ஏற்படுத்தும் நிகழ்வுகளில் ஒன்றாக மாறியது.  

நாட்டுவகை கால்நடைகள் நல்ல நோய் எதிர்ப்பு ஆற்றல் கொண்டதாக உள்ளதால் இந்த விலங்குகள் நோயை தாங்குகின்றன, குறிப்பாக எருமைகள், குறைந்த பாதிப்புக்குள்ளாகின்றன.  

## பரவும் முறை

இந்நோயானது ஹயலோமா என்ற உண்ணிகள் மூலம் பரவுகிறது. ஹயலோமா உண்ணிகள் நீணநீர்க் காய்ச்சல் பாதிக்கப்பட்ட மாடுகளைக் கடிக்கும் பொழுது தெய்லேரியா ஓரணு ஒட்டுண்ணிகள் உண்ணியின் உமிழ்நீர் வழியாக உண்ணியின் உடலுக்குள் சென்று பெருக்கமடையும்.இதே உண்ணி மற்ற மாடுகளைக் கடிக்கும் பொழுது மற்ற மாடுகளுக்கும் பரவுகிறது.  

## நோய்க்கான அறிகுறிகள்
- காய்ச்சல்
- நீணநீர்க்கணு வீக்கம்
- மூச்சு விடுதலில் சிரமம்
- பால் உற்பத்தி குறைதல்
- இரத்தச்சோகை
- மஞ்சள் காமாலை

## மேற்கோள்
# திருச்சி பாரதன்

**திருச்சி பாரதன்** (செப்டம்பர் 30, 1934 - நவம்பர் 26, 2008) எனும் புனைப்பெயரில் கவிதை, கட்டுரைகள் எழுதியவர் ர. தங்கவேலன்.  

## வாழ்வியல் அறிமுகம்
இவர் திருச்சிராப்பள்ளியில் கோ. ரங்கசாமி - காமாட்சிக்கு மகனாக 30-9-1934 இல் பிறந்தார். இவர் தமது பள்ளிப் பருவத்தில் திருச்சி வெல்லமண்டியில் சில மாதங்கள் கணக்கராகப் பணிபுரிந்தார். அப்போது இவரது நண்பரும் சிறந்த புதின எழுத்தாளருமான நாதன் எனும் ஐ. சண்முகநாதனின் வழிகாட்டுதலின் பேரில் தினத்தந்தி நாளிதழில் செய்தி ஆசிரியராகப் பணியாற்றினார். தம்முடைய 12 ஆம் வயதிலேயே கையெழுத்துப் பிரதி பத்திரிகை ஒன்றையும் நடத்தினார்.  

இரத்தக் கண்ணீர் எனும் படத்தில் வரும்*குற்றம் புரிந்தவன்..*எனும் பாடலை இயற்றிய கு. சா. கி எனப்படும் கு. சா. கிருஷ்ணமூர்த்தி அவர்களின் மீதுள்ள பற்றினால் அவரைத் தம் குருவாக ஏற்றார். கு. சா. கி தாசன் என்ற பெயரைத் தாமே விரும்பி ஏற்றுக்கொண்டார். 'யாருக்கும் யாரும் அடிமை இல்லை' என்று கூறிய கு. சா. கி *திருச்சி பாரதன்*என்ற பெயரையும் சூட்டினார். காலப்போக்கில் அப்பெயரே நிலைத்துவிட்டது.  

## படைப்பு பணிகள்
இவர் முருகனுக்காக *முருகுப்பாவை* என்ற நூலை எழுதினார். அகநானூறு போலவே,*குகநானூறு*, *சுகநானூறு* ஆகிய நூல்களையும் படைத்துள்ளார். இதில், குகநானூறு நூலுக்காகத் தஞ்சை தமிழ்ப் பல்கலைக்கழகம் ஐந்தாயிரம் ரூபாய் பரிசு வழங்கிச் சிறப்பித்துள்ளது. *தமிழ் நாற்பது* என்ற நூலையும், முருகப்பெருமான் மீது 1340 இசைப்பாடல்கள் கொண்ட *குகன் கீதாஞ்சலி*என்ற நூலையும் இயற்றியுள்ளார். இவர் படைப்புகளுள் ஒன்றான கந்தன் காவியம் எனும் நாட்டிய நாடகம் 700 முறைக்குமேல் அரங்கேற்றப்பட்டுள்ளது. தமிழக அரசின் கரும்பலகைத் திட்டத்திற்காக இவர் எழுதிய,*பூந்தோட்டம்*எனும் நூலின் 6000 பிரதிகளை வாங்கிக் கொண்டார்கள். 1955 இல் இவர் எழுதிய *அப்பாவின் ஆசை*எனும் குழந்தைகளுக்கான நாடகம் டி.கே.எஸ் கலைக்குழுவால் அரங்கேற்றப்பட்டு தமிழகம் மட்டுமின்றி பிற மாநிலங்களிலும் மேடையேற்றப்பட்டது. இந்தியாவிலேயே முதன்முதலில் தொழில்முறையில் குழந்தைகளுக்கான நாடகம் எழுதிய பெருமை இவருக்குண்டு. இவரது பல கவிதைகள் புதுதில்லி சாகித்திய அகாதெமி நடுவண் அரசு நிறுவனத்தால் மொழியாக்கம் செய்யப்பட்டுள்ளன.  

## விருதுகள்
தமிழக அரசால், கலைமாமணி விருதும், ஸ்ரீரங்கம் செண்பகத் தமிழ் அரங்கு-500 தமிழ்ப்பெருவிழாவில்,*இயற்றமிழ் மாமணி*விருதும், இந்தியப் பல்கலைத் தமிழாசிரியர் மாநாட்டில் *நாடகப் பாவலர்* விருதும் பெற்றுள்ளார்.  

## மறைவு
தமது 75 ஆம் வயதில் 75 படைப்புகளைத் தந்த இவர் 26-11-2008 இல் மறைந்தார்.
# தோஸ்த் அலி கான்

**தோஸ்த் அலி கான்** (Ali Dost Khan) , 1732 முதல் 1740 வரை **கர்நாடகா நவாப்** எனப்படும் ஐந்தாவது ஆற்காடு நவாப்பாக இருந்தவர். அவர் நவாப் சதாதுல்லா கானின் சகோதரனின் குலாம் அலி கானின் மகன் ஆவார். அவருக்கு குழந்தை இல்லாத காரணத்தால்.தோஸ்த் அலிகானை வாரிசாக ஏற்றுக்கொண்டார். 1732 ஆம் ஆண்டு நவாப் சதாதுல்லா கானினின் மரணத்துக்குப் பிறகு இவர் பதவிக்கு வந்தார். இவர் ஆங்கிலேய கிழக்கிந்திய கம்பெனி அதிகாரியான ஃபெர்மனின் ஆதரவையும் பெற்றார். மே, 1740ல் நடந்த போரில், மராத்தியப் படைத்தலைவர் இராகோஜியால் கொல்லப்பட்டார்.  

## பெற்ற பதவிகள்
- ஆற்காடு நவாப்

## இதனையும் காண்க
- கர்நாடக போர்கள்
# மாறாப் பசுமை


தாவரவியலில், **பசுமைமாறா** (*evergreen *) தாவரம் என்பது ஆண்டு முழுவதும் இலைகள் எப்போதும் பச்சை நிறமாக இருக்கும் தாவரமாகும். இது குளிர்காலத்தில் அல்லது உலர் பருவத்தில் முழுமையாக இலைகளை இழக்கும் இலையுதிர் தாவரங்களுடன் மாறுபடுகிறது. பசுமையான தாவரங்களில் மரங்கள் மற்றும் புதர்கள் என பலவிதமான வகைகள் உள்ளன.  

## வகைகள்
- கூம்பு வகையானவை (எ.கா., பைன், எம்லொக்),
- லைவ் ஓக், ஹோலி, "பண்டைய" ஜிம்னோஸ்பெர்ம்ஸ் போன்ற வித்துமூடியிலிகள்
- மூங்கில்கள்
- பெரும்பாலான இந்த பூக்கும் தாவரங்கள் பொழில் இல்லாத காலநிலையில் வாழும், யூக்கலிப்டஸ் மற்றும் மழைக்காட்டு மரங்கள் போன்றவற்றின் உறவுகளாக உள்ளன.).
# பதஞ்சலி ஆயுர்வேதம்



**பதஞ்சலி ஆயுர்வேரத லிமிடெட்**' ஒரு இந்திய அநுநுபொ நிறுவனம் ஆகும். இந்நிறுவனத்தின் உரிமையாளர் ஆச்சார்ய பாலகிருஷ்ணா மற்றும் பாபா ராம்தேவ் ஆவர். இதன் உரிமையாளர் ஆச்சார்ய பாலகிருஷ்ணா ஆவார். இதன் உற்பத்தி நிலையங்கள் மற்றும் தலைமையகம் ஹரித்வார் தொழில்துறை பகுதியிலும், அதே நேரத்தில் பதிவாளர் அலுவலகம் டெல்லியில் அமைந்துள்ளது. இந்நிறுவனம் தாது மற்றும் மூலிகை தயாரிப்புகளை உற்பத்தி செய்கிறது. இது நேபாளத்திலும் செயற்படுகிறது, மேலும் நேபாளத்தின் இமயமலையில் இருந்து இந்தியாவிற்கு பெரும்பான்மையான மூலிகைகளை இறக்குமதி செய்கிறது. சி.எல்.எஸ்.ஏ மற்றும் எச்எஸ்பிசி அறிக்கையின்படி, இன்று இந்தியாவில் அதிவேகமாக வளர்ந்துவரும் அ.நு.நு.பொ "FMCG" நிறுவனம் பதஞ்சலிதான். 2015-16 நிதியாண்டில் 30 பில்லியன் (அமெரிக்க $ 470 மில்லியன்) மதிப்பும், மேலும் ஆண்டு வருவாய் 5,000 கோடி ரூபாயும் (780 மில்லியன் அமெரிக்க டாலர்) மதிப்பிடப்படுகிறது. பாபா இராம்தேவ் சிஎன்என்-நியுஸ்18 தொலைக்காட்சி நேர்காணலில் பதஞ்சலியின் இலாபம் முழுக்க நன்கொடையாக அறக்கட்டளைக்கு செல்கிறது எனக் குறிப்பிட்டார்.  

## வருமானம்
| வருடம் | வருமானம்
(ரூ கோடிகளில்) |  |
| --- | --- | --- |
| 2009-10 | 163 |  |
| 2010-11 | 317 |  |
| 2011-12 | 446 |  |
| 2012-13 | 850 |  |
| 2013-14 | 1200 |  |
| 2014-15 | 2006 |  |
| 2015-16 | 5000 |  |
| 2016- 17 | 10561 | } |

2016-17 ஆண்டின் வளர்ச்சி 100%க்கும் அதிகமாக இருந்ததாக குறிப்பிடப்படுகிறது.  

## இதையும் கான்க

- பதஞ்சலி யோகபீடம்
# தாவுத் கான் பன்னி

**தாவுது கான் பானி** (- 6 செப்டம்பர் 1715) **அக்கா தாத் கான்** என்பவர் மொகலாயத் தளபதி மற்றும் ஆற்காடு நவாப் ஆவார். மேலும் இவர் பிற்காலத்தில் தக்காண அரசபிரதினிதியாக இருந்தவர் ஆவார். இவர் பானி இனத்தைச் சார்ந்த பஷ்டூன் பழங்குடி ஆவார். இவர் கர்நாடகத்தின் பிஜாப்பூரில் இருந்து வந்தவராவார்.  

## வாழ்க்கை வரலாறு
1703 ஆம் ஆண்டில், தாவுத் கான் ஆற்காடு நவாபாக நியமிக்கப்பட்டார். ஔரங்கசீப் இவரை நவாப்பாக நியமிப்பதற்கு முன், இவரை 1701 ஆம் ஆண்டில் முகலாய இராணுவத்தின் தலைமை தளபதியாக நியமித்தார், அதே நேரத்தில் ஜுல்ப்கார் அலி கான் ஆறாகாடு நவாபாக இருந்தார்.  

தாவுத் கான் ஆற்காட்டை தளமாக்க் கொண்டு, தலிகோட்டா மற்றும் கர்நாடக பிரதேசத்தின் பௌஜ்தாரான முதலாம் அசாஃப் ஜாவின் உதவியோடு தன்னை நிலைப்படுத்திக் கொண்டார். அவரு தன் காலகட்டத்தில், சாந்தோமுக்கு அடிக்கடி வருகை புரிந்து, அதை மேம்படுத்த முயற்சித்தார். ஆனால் பிரித்தானிய கிழக்கிந்திய கம்பெனியின் ஆளுநராக இருந்த தாமஸ் பிட்டின் முயற்சிகள் காரணமாக, தாவுத் கான் தனது திட்டங்களை ஒத்திவைத்தார்.  

ஜுல்பிகார் அலி கான் போன்று, தாவுத் கானும் பேரரசர் ஔரங்கசீப்பின் நம்பிக்கையைப் பெற்று, கிருஷ்ணா ஆற்றின் தெற்கே உள்ள அனைத்து பகுதிகளிலும் தன் கட்டுப்பாட்டைக் கொண்டிருந்தார். இவர் ஒருமுறை செயின்ட் ஜார்ஜ் கோட்டைக்கு சென்றபோது, வீரர்கள் வரிசையாக தெருக்களில் நின்றிருந்தனர். இந்த காவல் வீரர்களின் வரிசையானது புனித தாமஸ் வாயிலில் இருந்து,புனித தாமஸ் கோட்டை வரை வரிசையில் இருந்தனர் உள் கோட்டையின் சில பகுதிகள் நவாப்பின் காவற் படைப் பிரிவின் வசம் இருந்தது. ஆளுநர், தாமஸ் பிட், கோட்டையில் அவரது தங்கும் இடத்துக்கு அழைத்துச் சென்றார். கிழக்கு இந்திய கம்பெனி நவாப்புக்கு அளித்த மரியாதை இது.  

### பிரித்தானிய கிழக்கிந்திய நிறுவன மோதல்கள்
, கர்னாடக பிரதேசத்தின் உள்ளூர் சுபேதாரான தாவுத் கான் மூன்று மாதங்களுக்கு மேலாக புனித ஜோர்ஜ் கோட்டையை முற்றுகையிட்டார், கோட்டையின் கவர்னரான தாமஸ் பிட்டை சமாதானத்திற்கான முயற்சியை மேற்கொள்ள பிரித்தானிய கிழக்கிந்திய நிறுவனம்அறிவுறுத்தியது.]]  
1702 ஆம் ஆண்டில், மொகலாயப் பேரரசின், மன்னரான ஔரங்கசீப்பின் ஆணையின்படி கர்னாடக பிரதேசத்தின் உள்ளூர் சுபேதாரான தாவுத் கான் மூன்று மாதங்களுக்கு மேலாக புனித ஜோர்ஜ் கோட்டையை முற்றுகையிட்டார்,  

1708 ஆம் ஆண்டு அக்டோபர் 5 ஆம் தேதியன்று, தாவுத் கான் ஆங்கிலேய கிழக்கு இந்திய கம்பெனிக்கு திருவெற்றியூர், நுங்கம்பாக்கம், வியாசர்படி, கத்திவாக்கம் மற்றும் திருவொற்றியூரின் மேற்குப்பகுதியில் சதங்காடு ஆகிய ஐந்து கிராமங்களுக்கு வழங்கினார்.  

1710 ஆம் ஆண்டில், தாவுத் கான் தில்லிக்கு திரும்ப அழைக்கப்பட்டு, முகலாய இராணுவத்தின் தளபதியான தலைமை தளபதியாக நியமிக்கப்பட்டார். மேலும் அவர் தக்கான இராஜப் பிரதிநிதியாக நியமிக்கப்பட்டார்.  

1715 செப்டம்பர் 6 அன்று, தாவுத் கான் ஹுசைன் அலி கானின் எதிர்பாராத தாக்குதலைச் சந்தித்தார். இப்போரில் தீவாய்ப்பாக தாவுத் கான் துரதிருஷ்டவசமாக ஒரு தவறான குண்டால் கொல்லப்பட்டார். அவர் இறக்கும் வரை வெற்றிமுகத்தில் சென்ற போரின் போக்கானது, அவரது மரணத்தால் அவரது படைகள் புர்ஹான்பூருக்கு அருகில் நடந்த இப்போரில் தோற்கடிக்கப்பட்டன.  

## போர் யானைகள்
1703 ஆம் ஆண்டில் கோரமண்டல முகலாயத் தளபதியான தாவுத் கான் பன்னி 10,500 நாயணங்களை செலவழித்து 30 முதல் 40 வரையிலான போர் யானைகளை இலங்கையில் இருந்து வாங்கினார். இந்தக் கொள்முதல்களை இரண்டாம் விமலதர்மசூரியன் அங்கீகரித்திருந்தார்.
# கார்டினல் மீன்


**பங்காய் கார்டினல் மீன்** (*Banggai cardinalfish*; *Pterapogon kauderni*) என்பது ஒரு வெப்ப மண்டல கடல்வாழ் உயிரியாகும். இது அப்போகொனைடீ என்ற குடும்பத்தைச் சேர்ந்தது. இந்தக் குடும்பத்தில் இது மட்டுமே உள்ளது. இவை ஆழமற்ற பகுதிகளில் உள்ள பாறைகளில் காணப்படும், இரவு நேர உயிரினம். இது மீன் வணிகத்தில் பிரபலமாக உள்ளது. மனிதர்களால் வளர்க்கப்பட்டு இனப் பெருக்கம் செய்யப்படும் மீன் வகைகளில் இதுவும் ஒன்று. இன்னும் சில வகைகள் அவர்களின் வாழிடத்திலே காணப்படுகிறது. இவை இன்று அழிந்து கொண்டிருக்கும் இனங்களில் ஒன்று. இதன் பரவல் 5,500 சதுர கி.மீ. மட்டுமே. இவற்றின் மொத்த எண்ணிக்கை 2.4 மில்லியன் என மதிப்பிடப்பட்டுள்ளது.  

## விளக்கம்
இவை 8 செ.மீ ( 3 அங்குலம்) நீளம் வரை வளரக்கூடியது. தன்னுடைய குஞ்சம் போன்ற நீண்ட வாலால் இவை மற்ற கார்டினல் மீன்களிலிருந்து வேறுபடுகிறன. உடம்பு முழுவதும் கருப்பு வெள்ளைக் கோடுகள் பட்டையாகக் காணப்படும். வாலில் சிறு சிறு கருப்பு வெள்ளைக் கோடுகள் காணப்படும். இவற்றில் ஆண் மீன்கள் கவனத்தை ஈர்க்கக் கூடிய வகையில் வாய்க் குழிக் காணப்படும். ஆனால் இது மீனின் இனப் பெருக்கம் நேரத்தில் ஆண் தன் அடைகாக்கும் பணியைத் தொடங்கும் போது தெளிவாகத் தெரியும்.  

## சூழ்நிலையியல்
இந்தக் குடும்பத்தில் இது மட்டுமே பகலில் பணி செய்யும் பழக்கம் கொண்டது. இந்த மீன் வகைகள் கொழுப்பைக் குறைக்கக் கூடிய வெப்ப மண்டல மீன் ஆகும். இது ஆழமற்ற நீரில் வாழும். இது பவளப் பாறை, கடல்புல் படுகை மற்றும் திறந்த கடல் மணலில் வாழக் கூடியவை. இவைகள் பெருந்தீவுகளின் அமைதியான சூழலில் காணப்படும். இவைகள் கடல் தாவரங்களான கடற்புல், கடல் முள்ளி, என்ஹாலஸ் போன்றவற்றின் இடையில் அடிக்கடி காணப்படும். சில வேளைகளில் அலையாத்திக் காடுகளில் காணப்படும் சதுப்புநில மரங்களின் வேர்களுக்கிடையில் வாழும். இத்தாவரங்கள் இவைகளுக்கு ஆபத்து ஏற்படும் போது அவற்றைப் பாதுகாக்கும். இவைகளுக்கு ஆபத்து வரும்போல தோன்றினால் இவைகள் முட்களுக்கு இடையில் போய் ஒளிந்து கொண்டு தங்களைக் காத்துக் கொள்ளும். தங்களின் இருப்பிடம் விட்டு தனியாக விலகிச் சென்றாலும் அவர்கள் தொந்தரவு செய்யப்படுமானால் தன்னுடைய இருப்பிடத்தை நோக்கிச் செல்லும் தன்மையுடையவை. துடுப்புக் கால் பூச்சிகள் இவற்றின் முக்கிய உணவாகும். ஆனால் கிடைக்கும் உணவை சாப்பிடும் தன்மையுடையவை.
# அதிவேகமாக நுகரும் நுகர்வோர் பொருட்கள்



**அதிவேகமாக நுகரும் நுகர்வோர் பொருள்கள்** (**Fast Moving consumer Goods**) (அல்லது) **அடைக்கப்பட்ட நுகர்வோர் பொருள்கள்** (**Consumer Pakaged Goods**) என்பது விலை மலிவானதும், விரைவில் விற்றுத்தீரக்கூடியதும், காலாவதியாகக்கூடியதுமான பொருள்களைக் குறிக்கிறது. எடுத்துக்காட்டாக விரைவில் காலாவதியாகக் கூடிய பொருள்களான குளிர்பானம், பதப்படுத்தப்பட்ட உணவுகள், குழந்தைகள் விரும்பும் விலை மலிவான மிட்டாய்கள் மற்றும் சாக்லெட் போன்ற நுகர்பொருள்களையும் குறிப்பிடலாம். இந்தப் பொருள்களை உற்பத்தி செய்த சில நாள்கள் முதல் சில வாரங்களுக்குள் உபயோகபடுத்தியிருக்க வேண்டும், இல்லாவிடில் காலாவதியாகிவிடும். மாறாக நீடித்திருக்கும் பொருள்களான சமையல் உபகரணங்கள், தளபாடங்கள் போன்ற பொருள்களை ஒரு சில ஆண்டுகளுக்கு ஒரு முறை மாற்றினால் போதுமானது, இவை தேய்மானம் அடையும் மாறாக காலாவதி ஆகாது.  

அ.நு.நு.பொ (FMCG) என்பது அதிக எண்ணிக்கையிலான நுகர்வோரின் தேவை காரணமாகவோ அல்லது பொருள்கள் விரைவில் காலாவதியாவதாலோ குறைந்தகாலம் மட்டுமே கடைகளின் அலமாரியில் உள்ளது. இறைச்சி, பழங்கள், காய்கறிகள், பால் பொருள்கள், மற்றும் வேகவைத்த பொருள்கள் போன்ற சில FMCG-க்கள் விரைவில் அழிந்துபோகக்கூடியவை. மது, கழிப்பறைப்  பொருள்கள், முன்-பதப்படுத்தப்பட்ட உணவுகள், குளிர் பானங்கள், சாக்லேட், மிட்டாய்கள், ஒப்பனைப் பொருட்கள் மற்றும் துப்புரவு பொருள்கள் போன்ற பொருள்கள் அதிகளவு விற்பனை வருவாய் விகிதங்களைக் கொண்டுள்ளன. மேலும் இது விடுமுறை காலங்கள் மற்றும் குறிப்பிட்ட பருவங்களில் அதிகளவு விற்பனை ஆகின்றது.  

எஃப்எம்சிஜி பொருள்களின் தயாரிப்புகளில் இலாப அளவு ஒப்பீட்டளவில் சிறியது என்றாலும், அவை பொதுவாக அதிக எண்ணிக்கையில் விற்கப்படுகின்றன; இதனால் இத்தகைய தயாரிப்புகளின் ஒட்டுமொத்த லாபம் கணிசமாக இருக்கும். FMCG என்பதன் சிறப்புக் குறைந்த அளவு இலாபம் மற்றும் அதிக அளவு விற்பனை ஆகும். இந்தத் துறையில் உற்பத்தியாளர்கள் / மொத்த விற்பனையாளர்களைக் காட்டிலும் சில்லறை விற்பனையாளர்களுக்கு இலாப விகிதம் அதிகம்.  

## பண்புகள்
FMCG களின் முக்கிய பண்புகள் பின்வருமாறு: [1]  

## சர்வதேச தரநிலை தொழில்துறை வகைப்பாடு
FMCG களுக்கான சில்லறை சந்தையானது அனைத்துலக தொழிற்துறை வகைப்பாடு சீர்தரம் (ISIC) (மறுபரிசீலனை 3) அடிப்படையில் பின்வரும் தொழில்களைப் பட்டியிலிட்டுள்ளது:  

## குறிப்பிடத்தகுந்த அ.நு.நு.பொ நிறுவனங்கள
# அக்கரைப்பட்டி ஊராட்சி (நாமக்கல்)



**அக்கரைப்பட்டி ஊராட்சி** (*Akkaraipatti Gram Panchayat*), தமிழ்நாட்டின் நாமக்கல் மாவட்டத்தில் உள்ள வெண்ணந்தூர் வட்டாரத்தில் அமைந்துள்ளது. இந்த ஊராட்சி, ராசிபுரம் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1163 ஆகும். இவர்களில் பெண்கள் 582 பேரும் ஆண்கள் 581 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. அ. புதுப்பாளையம்
1. அக்கரைபட்டி
# இந்தியத் தொழில்முறை குத்துச்சண்டை சங்கம்


**இந்திய தொழில்முறை குத்துச்சண்டை சங்கம்** (*Indian Professional Boxing Association*) என்பது இந்தியாவில் தொழில்முறை குத்துச்சண்டைப் போட்டிகளை ஆளுமை செய்யும் ஒரு சபை ஆகும். தொழில்முறை குத்துச்சண்டை போட்டிகள், விருதுகள், தேசிய மற்றும் துணை குத்துச்சண்டை வெற்றியாளர் பட்டங்களுக்கு ஒப்பளிப்பு அளிக்கிறது. உலக குத்துச்சண்டை சங்கம், உலக குத்துச்சண்டை அமைப்பு, சர்வதேச குத்துச்சண்டை சம்மேளனம் மற்றும் பான் ஆசிய குத்துச்சண்டை சங்கம் ஆகியவற்றின் உறுப்பினர் அமைப்பாக உள்ளது. இதன் தலைமையகம் புது தில்லியில் உள்ளது. 2017 ஆம் ஆண்டுக்குப் பின்னர் இந்தியாவில் குத்துச்சண்டைப் போட்டிகள் எதையும் இந்த அமைஅப்பு அங்கீகரிக்கவில்லை.  

## வரலாறு
2015 ஆம் ஆண்டு இந்திய தொழில்முறை குத்துச்சண்டை சங்கம் தில்லியில் உருவாக்கப்பட்டது. இந்திய தொழில்முறை குத்துச்சண்டை சங்கத்தின் தலைவர் திரு. சாகே அலி, சங்க உருவாக்கத்திற்கான முயற்சிகளுக்கு தலைமை தாங்கினார். இச்சங்கம் நிறுவப்பட்டதன் மூலம், விளையாட்டில் மீண்டும் கவனத்தை ஈர்க்க ஒரு வலுவான முயற்சி மேற்கொள்ளப்பட்டுள்ளது.  

இந்திய தொழில்முறை குத்துச்சண்டை சங்கம் இந்திய அரசாங்கத்தின் பெறுநிறுவன விவகார அமைச்சகத்தில் பிரிவு 8 நிறுவனமாக பதிவுசெய்யப்பட்ட ஓர் இலாப நோக்கமற்ற அமைப்பாகும். இவ்வமைப்பின் நோக்கமும் முயற்சிகளும் இந்தியாவில் குத்துச்சண்டை விளையாட்டை மற்ற பிரபலமான விளையாட்டுகளுக்கு இணையாக கொண்டு வருவதை நோக்கமாகக் கொண்டுள்ளன.  

## மீள்பார்வை
இந்தியாவில், குத்துச்சண்டைக்கு ஒரு பெரிய இரசிகர் பட்டாளம் இல்லை. பன்னாட்ட்டு அளவில் இந்தியக் குத்துச்சண்டையின் வெளிப்பாட்டின் குறைபாடு இதற்குக் காரணமாக கூறப்படுகிறது. உலகளாவிய வெற்றியாளர் போட்டிகளில் மட்டுப்படுத்தப்பட்ட வெற்றிகள் இருந்தபோதிலும், இந்திய தடகள வீரர்கள் தொடர்ந்து ஆசிய மற்றும் பொதுநலவாய விளையாட்டுகளில் பதக்கங்களை வென்றுள்ளனர். 1950 ஆம் ஆண்டு நடத்தப்பட்ட முதல் தேசிய குத்துச்சண்டை வெற்றியாளர் போட்டியிலிருந்து 2015 ஆம் ஆண்டு வரை தொழில்முறை குத்துச்சண்டை வீரர்களுக்கான எந்த தளத்தையும் இந்தியா நிறுவவில்லை. 65 வருட நீண்ட காத்திருப்புக்குப் பிறகு, இந்தியா தொழில்முறை குத்துச்சண்டையில் அடியெடுத்து வைத்தது.  

தொழில்சாரா குத்துச்சண்டையில் இருந்து தொழில்முறை குத்துச்சண்டை உலகிற்கு இந்திய தடகள வீரர்களின் மாற்றத்தை ஒரு சுமூகமான விவகாரமாக மாற்றுவது இந்திய தொழில்முறை குத்துச்சண்டை சங்கத்தின் முக்கிய விருப்பமாகும். இந்தியாவில் தேசிய அளவில் தொழில்முறை குத்துச்சண்டையை நிர்வகித்து இச்சங்கம் ஊக்குவிக்கும். இந்திய வல்லுநர்கள் பன்னாட்டு மட்டத்திலும் தங்கள் இருப்பை உணர வைப்பதை உறுதி செய்யும். விளையாட்டு உலகில் குத்துச்சண்டை விளையாட்டு வீரர்களை உருவாக்கும் இடமாக இந்தியாவை உலகம் பார்க்க வேண்டும் என்று இச்சங்கம் விரும்புகிறது.  
## இணைப்பு சங்கங்கள்
உலக குத்துச்சண்டை சங்கம், உலக குத்துச்சண்டை அமைப்பு, பன்னாட்டு குத்துச்சண்டை கூட்டமைப்பு, தொழில்முறை குத்துச்சண்டை ஆணைய சங்கம், யூரேசிய குத்துச்சண்டை நிறுவனம் மற்றும் ஆசிய குத்துச்சண்டை சங்கம் ஆகியவற்றுடன் இந்திய தொழில்முறை குத்துச்சண்டை சங்கம் இணைந்து செயல்படுகிறது.  

- உலக குத்துச்சண்டை சங்கம்
- உலக குத்துச்சண்டை அமைப்பு

- பன்னாட்டு குத்துச்சண்டை கூட்டமைப்பு
- தொழில்முறை குத்துச்சண்டை ஆணைய சங்கம்

- யூரேசிய குத்துச்சண்டை நிறுவனம்

## தொடர்புடைய நபர்கள்

- எவாண்டர் ஓலிஃபீல்டு
- எசு.எம். கான்
# கம்பியில்லாப் பிணையம்

**கம்பியில்லாப் பிணையம்** என்பது பிணைய முனைகளுக்கு இடையில் கம்பியில்லாத் தரவு இணைப்புகளை பயன்படுத்தும் ஒரு கணினி வலையமைப்பு ஆகும்.  

கம்பியில்லாப் பிணையம் என்பது வீடுகள், தொலைத்தொடர்புப் பிணையங்கள் மற்றும் வணிக நிறுவல்கள் ஆகியவை ஒரு கட்டிடத்திற்கு கம்பிகளின் மூலம் இணைக்கும் விலையுயர்வு செயல்முறையைத் தவிர்ப்பதோடு, அல்லது பல்வேறு உபகரணங்கள் இடங்களுக்கிடையேயான தொடர்பாக இருக்கிறது. கம்பியற்ற தகவல்தொடர்பு பிணையங்கள் பொதுவாக நடைமுறைப்படுத்தப்பட்டு வானொலி தகவல்தொடர்பு தொழில்நுட்பம் மூலம் நிர்வகிக்கப்படுகின்றன. OSI மாதிரி பிணையம் எனும் தொழில்நுட்ப அமைப்பின் இயற்பியல் நிலை அடுக்கில் இது செயல்படுகிறது.  

கம்பியில்லாப் பிணையங்களின் எடுத்துக்காட்டுகள்: செல்லிடத் தொலைபேசி பிணையங்கள், கம்பியில்லா உள்ளூர் பகுதி பிணையங்கள் (WLANs), கம்பியில்லா உணரிசார் வலையமைப்புகள், செயற்கைக்கோள் தொடர்பு பிணையங்கள் மற்றும் பிராந்திய நுண்ணலை பிணையங்கள் ஆகியவை அடங்கும்.
# எக்டைசோன்


**எக்டைசோன்** (Ecdysone) என்பது பூச்சியின் புரோத்தொராசிக் சுரப்பியில் இருந்து சுரக்கும் சிடீராய்டு  
ஆர்மோன் ஆகும். பூச்சிகளை உறிஞ்சும் ஆர்மோன்கள் (எக்டைசோன் மற்றும் அதன் ஓரினவரிசைகள்) பொதுவாக எக்டிசிடீராய்டுகள் என்று அழைக்கப்படுகின்றன. எக்டிசிடீராய்டுகள் மூச்சுத்திணறல் ஆர்மோன்களாக செயல்படுகின்றன, ஆனால் பிற தொடர்புடைய தொகுதிகளில் வெவ்வேறு பணிகளில் செயல்படுகிறது.
# கொசு வலை



**கொசு வலை** என்பது தற்பாதுகாப்பு கருவிகள் வகையை சார்ந்தது. இது கொசுக்கள் மற்றும் பிற பூச்சிகளிடமிருந்து பாதுகாப்பு அளிக்கிறது. இதனால் அவை பரப்பும் நோய்களில் இருந்து மனிதர்களைக் காக்கிறது. உதாரணமாக மலேரியா, டெங்கு காய்ச்சல், மஞ்சள் காய்ச்சல், ஜிகா வைரஸ் மற்றும் வெஸ்ட் நைல் வைரஸ் உள்ளிட்ட பல்வேறு வகையான நோய் காரணிகளுக்கு எதிரானதாக உள்ளது. தரமான கொசு வலை என்பது நன்கு காற்று புகக் கூடியதாகவும் வெளிச்சத்தை உட்புக விடக் கூடியதாகவும் அதே சமயம் கொசுக்கள் மற்றும் பூச்சிகளை தடுக்கக் கூடியதாகவும் இருக்க வேண்டும். மேலும் இதை பயன்படுத்தும் பாேது சிலசமயம் ஓட்டை விழ வாய்ப்பு ஏற்படும். அதனை சிறு வண்ண பசை படங்கள் மூலம் ஒட்டி சரிசெய்ய முடியும்.  

## வரலாறு
கொசு வலையின் பயன்பாடு என்பது முக்கியமாக *அனோபிலஸ் கேம்பிய்யே* எனப்படும் மலேரியா ஒட்டுண்ணிகளை கடத்தும் கடத்திகளான கொசுக்களிடமிருந்து பாதுகாப்பதாகவே இருந்தது. முதன் முதலில் சீனாவில் கி.மு 2700 ல் மலேரியா நோய்க்கான அறிகுறிகள் காணப்பட்டதாக பதிவுகள் உள்ளது. 1880 ஆம் ஆண்டு வரை மலேரியா நோய் கடத்தி எதுவென்று கண்டறியப்படவில்லை, சார்லஸ் லூயிஸ் அல்போன்ஸ் லாவர்ன் என்பவரே மலேரியாவிற்கான நோய் கடத்தி கொசு என்று அடையாளம் காட்டினார்.  
கொசு வலை நீண்ட வரலாறு கொண்டது. 18 ஆம் நூற்றாண்டின் முற்பகுதியில் கொசுவலை என்ற வார்த்தை பயன்பாட்டில் இருந்த போதிலும், இடைக்காலத்திய இந்திய இலக்கியங்கள் இந்து சமய வழிபாட்டு சடங்கு முறைகளில் கொசு வலைகள் பயன்படுத்துவதைக் குறிக்கிறது. பழங்கால தெலுங்கு மொழி இசைக்கலைஞரும் கவிஞருமான அன்னமய்யா தன்னுடைய கவிதைகளில் கொசுவலை என்று பொருள்படும் வார்த்தையை (தோமெட்ரு) பயன்படுத்தியுள்ளார்.
# மாவட்ட ஆசிரியர் கல்வி மற்றும் பயிற்சி நிறுவனம், வானரமுட்டி



**மாவட்ட ஆசிரியர் கல்வி மற்றும் பயிற்சி நிறுவனம் - வானரமுட்டி** (District Institute of Education and Training, Vanaramutti) இந்தியாவின் தமிழ்நாட்டில் தூத்துக்குடி மாவட்டத்தில் உள்ள வானரமுட்டி எனும் ஊரில் அமைந்துள்ளது. இது மத்திய அரசின் அங்கீகாரத்துடன் ஏற்படுத்தப்பட்ட ஒரு கல்வி நிறுவனமாகும். மாவட்டத்தில் அனைத்து நிலைகளிலும் தரமான கல்வி வழங்கப்படுவதை உறுதிசெய்வதே நிறுவனத்தின் நோக்கம் ஆகும்.  

## செயல்பாடுகள்
- பள்ளிகளுக்கான வழிகாட்டல் வழங்குவது.
- கற்றல் கற்பித்தலில் தொடர் ஆராச்சிகளை மேற்கொள்வது.
- புதிய கற்பித்தல் மற்றும் மதிப்பீட்டு உத்திகளை உருவாக்குவது.
- ஆசிரியர்களுக்கு பணி முன் மற்றும் பணியிடைப் பயிற்சிகளை வடிவமைத்து வழங்குதல்.
- கல்வி சார்ந்த உள்ளீடுகளை மற்ற துறைகளுக்கு வழங்குதல்.

## துறைகள்
1. பணி முன் பயிற்சித் துறை
1. பணியிடைப் பயிற்சித் துறை
1. மாவட்ட கருவுல அலகு
1. திட்டமிடுதல் மற்றும் மேலாண்மைத்த துறை
1. கல்வி நுட்பவியல் துறை
1. பணி அனுபவத் துறை
1. பாடத்திட்ட பொருள் வளர்ச்சி மற்றும் மதிப்பீட்டுத் துறை
# வெப்பச் சமன்பாடு



**வெப்பச் சமன்பாடு** (*Heat equation*) என்பது ஒரு பொருளிலோ, பரப்பிலோ, பகுதியிலோ வெப்பப்பரவலைக் காட்டப் பயன்படும் ஒரு சமன்பாடு ஆகும்.  
இது ஒரு பரவளைய பகுதிவகைக்கெழுச் சமன்பாடாக, அப்பகுதியில் நேரத்தைப் பொறுத்து வெப்பநிலையில் ஏற்படும் மாறுபாட்டை விளக்குகிறது.  

## சமன்பாடு

<math>x, y, z</math> என்பவை இடத்தைக் குறிக்கும் மாறிகளாகவும் (பார்க்க: கார்ட்டீசியன் ஆய முறைமை) <math>t</math> என்பது நேரத்தைக் குறிக்கும் மாறியாகவும் இருக்கும்போது, <math>u(x,y,z,t)</math> என்ற சார்பின் வெப்பச் சமன்பாடு,  
: <math>\frac{\partial u}{\partial t} -\alpha\(\frac{\partial^2u}{\partial x^2}+\frac{\partial^2u}{\partial y^2}+\frac{\partial^2u}{\partial z^2}\)=0</math>  
என்பதாக இருக்கும். இதையே பொதுவில் (எந்தவொரு ஆள்கூற்று முறைமைக்கும் பொருந்துமாறு கீழ்க்கண்டவாறு எழுதலாம்.  

இங்கு α என்பது மிகை மாறிலியாகும், Δ அல்லது ∇^2 என்பது லேப்லாசுக் குறியீடு. வெப்பநிலைப் பரவல் குறித்த சமன்பாடு எனில், α என்பது வெப்பப் பரவல் திறன் ஆகும். இதில், u(x,y,z,t ) என்பது வெப்பச்சார்பு ஆகும்.  

## பொதுவிளக்கம்

<math>u</math> என்னும் சார்பு ஒன்று <math>(x,y,z)</math> என்னும் இடத்தின் வெப்பநிலையை விவரிக்கிறது எனில், இச்சார்பு நேரத்தைப் பொறுத்து வெப்ப மாறுபாட்டிற்கேற்றவாறு மாறிக்கொண்டேயிருக்கும். நேரத்தில் இந்த வெப்ப மாறுபாட்டு அளவினைக் கணக்கிட வெப்பச் சமன்பாடு பயன்படுகிறது.  
<math>u(x,y,z,t)</math> சார்பின் மாறுபாட்டு விகிதம் *u* வளைவரையின் மாறுபாட்டு விகிதத்திற்கு நேர்விகிதத்தில் இருக்கும்.  

வலதுபுறம் உள்ள படத்தில் ஒரு இரும்புப் பட்டையில் வெப்பமாற்றம் நிகழ்வது காட்டப்பட்டுள்ளது. வெப்பச் சமன்பாட்டின் சுவையான பண்பு ஒன்று - மிகுமக் கோட்பாடு - *u* - இன் அதிகபட்ச மதிப்பானது, பரப்பின் முனைபுள்ளியிலோ அல்லது கணக்கிடக் குறைந்த நேரத்திலோ அமையும் என்கிறது. வெப்பமானது வெப்ப மூலத்திலோ அல்லது தொடக்க நேரத்திலோ கிடைக்கப்பெறும் என்று இது காட்டுகிறது. ஏனெனில் வெப்பமானது பரவும், ஆனால் அதை ஒன்றுமில்லாமல் உருவாக்க இயலாது. இப்பண்பு பரவளைய வகைகெழுச்சமன்பாட்டின் பயன்பாடு ஆகும்.  

## இயற்பியல் சமன்பாடு
### ஒரு பரிமாணச் சமன்பாடு
வெப்பச் சமன்பாடானது பூரியர் விதி மற்றும் ஆற்றல் காப்பு விதியிலிருந்து பெறப்படுகிறது.  
அதாவது, ஒரலகு பரப்பில் உள்ள வெப்ப மாறுபாட்டு விகிதமானது, மொத்தப் பரப்பில் வெப்பச் சார்பின் எதிர்மதிப்பிற்கு, நேர்விகிதத்தில் அமையும்.  
:<math>\mathbf{q} = - k \, \nabla u \ </math>  
இங்கு <math>k</math> என்பது வெப்பக் கடத்துதிறன் ஆகவும், <math>u</math> வெப்பநிலையாகவும் அமையும். ஒற்றைப் பரிமாணத்தில்,  
:<math>q = -k \frac{\partial u}{\partial x} \,</math>.  
என்று அமையும்.  

### முப்பரிமானச் சமன்பாடு
முப்பரிமான வெளியில் உள்ள ஒருபடித்தான ஊடகத்தில் வெப்ப அலைபரவல் சமன்பாடு  

:<math>{\partial u\over \partial t} = \alpha \nabla^2 u =  
\alpha \({\partial^2 u\over \partial x^2 } +  
{\partial^2 u\over \partial y^2 } +  
{\partial^2 u\over \partial z^2 }\)</math>&ensp;<math> = \alpha ( u_{xx} + u_{yy} + u_{zz} ) \quad </math>  
இங்கு  
- *u* = *u*(*x*, *y*, *z*, *t*) என்பது வெப்பச்சார்பு;
- <math>\frac{\partial u}{\partial t}</math> என்பது வெப்ப மாறுபாட்டு விகிதம் ;
- *u<sub>xx</sub>*, *u<sub>yy</sub>*, மற்றும் *u<sub>zz</sub>* என்பவை *x*, *y*, and *z* ஆகிய திசையில் அமைந்த வகைக்கெழுக்கள்.
# ஆண்டர்சன் தேவாலயம், சென்னை

**அன்டர்சன் சர்ச்,** தென்னிந்திய மாநிலமான தமிழ்நாட்டின் தலைநகரான சென்னையிலுள்ள பியரி கோர்னெர் பகுதியில் உள்ள பழமையான தேவாலயங்களில் ஒன்றாகும். 1845 ஆம் ஆண்டில் ஆண்டர்சன் ஒரு கல்வி நிறுவனமாக கட்டப்பட்டார். இந்த தேவாலயம் ஆண்டர்சன் என்பவரால் பெயரிடப்பட்டது, இது ஸ்காட்லாந்தின் மிஷினரி என்ற பெயரில் அமைக்கப்பட்டது.  

ஆண்டர்சன் சர்ச் மணிநேர பிரார்த்தனை மற்றும் தினசரி சேவையுடன் பணிபுரியும் தேவாலயம் மற்றும் கிறிஸ்தவத்தின் புராட்டஸ்டன்ட் பிரிவைப் பின்பற்றுகிறது. நவம்பர் மாதத்தில் ஒவ்வொரு ஆண்டும் அறுவடை திருவிழாவும் கொண்டாடப்படுகிறது. நவீன காலங்களில், தென்னிந்தியாவின் திருச்சபையின் சென்னை மாகாணத்தின் கீழ் உள்ளது. இது பாரிஸ் கார்னரின் மிக முக்கிய அடையாளங்களில் ஒன்றாகும்.  

## கட்டிடக்கலை

தேவாலயத்தில் செங்கல் சுவர்கள், களிமண் கண்ணாடி ஜன்னல்கள் மற்றும் சிஷோலம் பாணியிலான குவிமாடம் ஆகியவை உள்ளன. இந்த பலிபீடம் வழக்கமான மெத்தடிஸ்ட் படங்கள் மற்றும் பக்தர்களுக்காக ஒரு பிரார்த்தனை மண்டபம். ஆண்டர்சன் மற்றும் இயேசு கிறிஸ்துவின் அரண்மனைகள் பக்தர்களை எதிர்கொண்டுள்ள சுவர்களில் காணப்படும் கண்ணாடி அறைகளில் வைக்கப்பட்டுள்ளன. தேவாலயத்தின் மாநாட்டு மண்டபமாக மாறும் கல்லூரி மண்டபம், நங்கூரங்களுடன் பூசப்பட்டிருக்கிறது. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் தமிழ்நாடு அத்தியாயத்தின் தலைசிறந்த மரபுரிமை கட்டிடத்தை இந்த தேவாலயம் அறிவித்துள்ளது. சென்னை சென்னை பெருநகர அபிவிருத்தி அதிகாரசபை (சி.எம்.டி.ஏ) கீழ் பாரம்பரிய கட்டடங்களின் கட்டம் I பட்டியல்.  

## வரலாறு

இந்த தேவாலயம் ஜான் ஆண்டர்சன் (1805-1855), ஸ்காட்லாந்தின் மிஷனரி என்ற பெயரில் அமைக்கப்பட்டது. 1835 ஆம் ஆண்டில் எகுமாரில் பொதுச் சபை பள்ளியின் பெயரில் ஒரு கல்வி நிறுவனத்தை நிறுவியதாக நம்பப்படுகிறது. இது 1838 ஆம் ஆண்டில் சென்னையில் ஜார்ஜ் டவுன் பகுதிக்கு மாற்றப்பட்டது. பின்னர் 1845 இல் சென்னையிலுள்ள ஸ்காட்லாந்தின் மையப்பகுதியின் சுதந்திர தேவாலயமாக மாறியது. 1867 ஆம் ஆண்டில் இந்த வளாகத்தில் ஆரம்பிக்கப்பட்ட மெட்ராஸ் கிறிஸ்டியன் கல்லூரி, ஆரம்பத்தில் ஒரு பள்ளியாகவும் பின்னர் ஒரு கல்லூரியாகவும் மாறியது. 1876 ​​ஆம் ஆண்டில் இந்த கல்லூரி தாம்பரம் சென்றது. 1937 ஆம் ஆண்டில் இந்த தேவாலயம் வளாகத்தில் மட்டுமே செயல்பட்டு வந்தது. சேப்பல் முதலில் கல்லூரி சேப்பல் என அழைக்கப்பட்டது, ஆனால் ஆண்டர்சன் சர்ச்சின் பிற்பகுதியில் ஆண்டர்சன் இறந்த பிறகு அறியப்பட்டது.  

## வழிபாடு நடைமுறைகள்
தேவாலயத்தில் உள்ள குருக்கள் முதலில் ஆங்கிலம் மட்டுமே இருந்தனர், ஆனால் நவீன காலத்தில், தமிழ் மக்களும் அனுமதிக்கப்பட்டனர். நவீன காலங்களில் திருச்சபை தென்னிந்திய திருச்சபையின் சென்னை மாகாணத்தினால் நிர்வகிக்கப்படுகிறது. ஞாயிற்றுக்கிழமை காலை 8 மணி, 8:30 மணி, மாலை 5 மணி மற்றும் ஞாயிற்றுக்கிழமைகளில் காலை 8:30 மணி முதல் மாலை 6 மணி வரை மாலை திருவிழா நடைபெறும். கோவிலின் திருவிழா எட்டு நாட்கள் கிறிஸ்துமஸ் தினத்தில் கொண்டாடப்படுகிறது. டிசம்பர் 24 ம் தேதி கொடியிடுதல் மற்றும் 2 ஜனவரி அன்று ஒரு விருந்து மற்றும் மத விரிவுரைகளுடன் முடிவடைகிறது. தேவாலயத்தின் 150 வது ஆண்டு விழா மார்ச் 3, 2009 இல் சிறப்பு பிரார்த்தனைகளும் விரிவுரையும் வழங்கப்பட்டது.
# கோப நாடு

**கோபர்கள் நாடு** அல்லது **கோப இராச்சியம்** (Gopa Rashtra or Gopa kingdom) பண்டைய சமசுகிருத இலக்கியங்களில் பரத கண்டத்தின் மத்திய மற்றும் மேற்குப் பகுதிகளை, விருஷ்ணி குலத்தில் பிறந்த ஸ்ரீகிருஷ்ணரின் முன்னோர்கள் ஆண்டதாக கூறப்படுகிறது.  

கல்வெட்டுக் குறிப்புகளின் கோபா நாடு, சாளுக்கியப் பேரரசில் தற்கால மகாராட்டிரம் மற்றும் கோவா பகுதிகளை உள்ளடக்கியதாக இருந்தது. குப்தப் பேரரசர் ஸ்கந்தகுப்தர் மற்றும் சாளுக்கியர் காலத்திய ஜூனாகத் கல்வெட்டுக் குறிப்புகளில், கோப நாடு, ஆடு, மாடுகள் மேய்க்கும் யாதவர்கள் வாழ்ந்த பகுதி என ஆவணப்படுத்தியுள்ளது.  

கௌடில்யர், கோப இராச்சிய மக்கள் வேளாண்மை, கால் நடைகளை மேய்த்தல் மற்றும் ஆயுதம் தாங்கி போர் புரியும் ஆற்றல் படைத்தவர்கள் என தனது நூலில் குறித்துள்ளார். கோவா எனும் சொல் ஆடு, மாடுகள் மேய்க்கும் இனத்தவர்கள் வாழ்ந்த கோப இராச்சியத்திலிருந்து உருவானது.  

## வரலாறு
பண்டைய பரத கண்டத்தின் கோப இராச்சியம் குறித்து மகாபாரத இதிகாசத்தில் கூறப்பட்டுள்ளது.  

முன்னர் கோப இராஷ்டிரத்தின் பகுதியாக கோவா இருந்தது. கோப இராஷ்டிரம் எனும் பெயரே (தற்கால கோவா பகுதி) **கோமாந்த்**, **கோமாந்தகம்**, **கோபராஷ்டிரம்** என பல பெயர்களில் அழைக்கப்படுகிறது.  

## இதனையும் காண்க
- பண்டைய பரத நாடுகள்
# கீழ ராஜ வீதி (புதுக்கோட்டை)


**கீழ ராஜ வீதி** என்பது தமிழ்நாட்டின் புதுக்கோட்டை நகராட்சியில் அமைந்துள்ள முக்கிய வீதியாகும். புதுக்கோட்டையின் பெரும்பான்மையான வணிக நிறுவனங்கள், முக்கிய வங்கிகள் இந்த வீதியில் அமைந்துள்ளதால் புதுக்கோட்டையின் வணிகப்பாிமாற்றம் அதிகம் நடைபெறும் இடமாக இது இருக்கிறது.  

## அமைப்பு

புதுக்கோட்டை நகரானது மன்னராட்சி காலத்தில் திட்டமிட்டு கட்டப்பட்ட நகரமாதலால் இந்த கீழ ராஜ வீதி வடக்கு தெற்காக சுமார் 1 கிலோ மீட்டர் நீளத்தில் ஒரே நேராக அமைந்துள்ளது.  

## போக்குவரத்து
மக்கள் அதிகம் கூடும் சாலை என்பதால் பெறும்பாலான நேரங்களில் சரக்குந்து, பேருந்து போக்குவரத்து தடை செய்யப்பட்ட வீதியாகும். காலை மாலை நேரங்களில் போக்குவரத்து நெரிசல் ஏற்படுகிறது. இருசக்கர வாகனங்களுக்கும், மகிழுந்துகளுக்கும் இவ்வீதியில் செல்ல அனுமதி உண்டு. இருப்பினும் பொங்கல், தீபாவளி காலங்களில் எந்த வாகனங்களும் செல்ல அனுமதிக்கப்படுவதில்லை.
# கீழ்அரசம்பட்டு


**கீழ்அரசம்பட்டு** (*Kilarasampet*) என்பது தமிழ்நாட்டின், இராணிப்பேட்டை மாவட்டத்தில் கீழ்அரசம்பட்டு ஊராட்சியில் அமைந்துள்ள ஒரு சிறிய கிராமமாகும். வேலூர், சென்னை, பெங்களூரு போன்ற இடங்களுக்கு வேலை செய்பவர்களின் சிறிய துணை நகரமாக இது உள்ளது.  

## போக்குவரத்து

### சாலைவழி
கீழ்அரசம்பட்டு நன்கு இணைக்கப்பட்ட சாலைகளைக் கொண்டுள்ளது. இது சென்னையிலிருந்து 150 கிலோமீட்டர் தொலைவிலும், கணியம்பாடியில் இருந்து 8 கிலோமீட்டர் தொலைவிலும், வேலூரில் இருந்து 19 கிலோமீட்டர் தொலைவிலும் உள்ளது. கீழ் அரசம்பட்டானது தேசிய நெடுஞ்சாலை 67 க்கு அருகிலேயே அமைந்துள்ளது. இது சாலை அதனுடன் வழியாக இணைக்கப்பட்டுள்ளது. வேலூர், ஆரணி, திருவண்ணாமலை போன்ற மாநிலத்தின் பிற பகுதிகளையும் அருகிலுள்ள நகரங்களையும் இணைக்கும் பேருந்து சேவைகளை தமிழ்நாடு அரசு போக்குவரத்துக் கழகம் வழங்குகிறது. இதன் அமைவிடம் 12°45'49.2"N 79°06'10.7"E  

### தொடருந்து
கீழ்அரசம்பட்டு கிராமத்தில் எந்த தொடருந்து நிலையமும் கிடையாது என்றாலும் இதன் அருகில் உள்ள ரயில் நிலையங்கள் உள்ளன.  
- காட்பாடி சந்திப்பு தொடருந்து நிலையம்
- கனியம்பாடி தொடருந்து நிலையம்
- கண்ணமங்கலம் தொடருந்து நிலையம்

### வான்வழி
அருகிலுள்ள விமான நிலையம் வேலூர் (20 கிலோமீட்டர் (12 மைல்)).  

## மேற்கோள்

https://www.google.co.in/maps/place/12%C2%B045'49.2%22N+79%C2%B006'10.7%22E/@12.764254,79.0977702,16z/data=!4m5!3m4!1s0x0:0x0!8m2!3d12.763668!4d79.102963?hl=en
# தராதரர்கள்


**தராதரர்கள்** (Daradas), பரத கணத்தின் வடக்கில் காஷ்மீர் சமவெளியின் வடக்கில் உள்ள கில்கித் மலைத் தொடர்களில், சிந்து ஆற்றின் கரையில் வாழ்ந்த மக்கள் ஆவார்.  

தராதர மக்களை அடிக்கடி காம்போஜர்களுடன் ஒப்பிட்டுப் பேசுவர். தருமரின் இராசசூய வேள்வியின் போது, அருச்சுனன் பரத கண்டத்தின் வடக்கு திசை நாடுகளை படையெடுத்து வெற்றி கொண்டு திறை பெறச் சென்ற போது, தராதரர்களின் நாட்டையும் வென்று கப்பம் வசூலித்தார், என மகாபாரதம் கூறுகிறது.  

வாயு புராணம், பிரமாண்ட புராணம் மற்றும் வாமன புராணம், தராதர மக்களை காம்போஜர்கள், சீனர்கள், பாக்லீகர்கள் மற்றும் தூஷாரர்களுடன் ஒப்பிட்டுக் கூறுகிறது.  

மகாபாரதம் பாக்லீக பகுதியின் மன்னராக தராதர ஆட்சியாளரைக் குறிக்கிறது.  

## இதனையும் காண்க
- பரத கண்டத்து நாடுகள்
# வில்லிவாக்கம் தொடருந்து நிலையம்


## வசதிகள்
வில்லிவாக்கம் தொடருந்து நிலையத்தில் பாதசாரிகளுக்கான நடை மேம்பாலம், சமதள நிலை கடப்பு மற்றும் வாகன சுரங்கப்பாதை வசதிகள் செய்யப்பட்டுள்ளன. வாகன சுரங்கப்பாதையின் கட்டுமானம் 4 டிசம்பர் 2007 ஆம் ஆண்டு திசம்பர் மாதத்தில் தொடங்கப்பட்டது. முந்தைய சமதள நிலை கடப்பு இரண்டிற்குப் பதிலாக2012 ஆம் ஆண்டு சூன் மாதம் 19 அன்று போக்குவரத்துக்கு திறக்கப்பட்டது. இவ்வசதி நிலையத்தின் மேற்குப் பகுதியில் அமைந்துள்ளது.  

ஒவ்வொரு நாளும் 900 அனுமதிச் சீட்டுகள் இங்கு வழங்கப்படுகின்றன. இதில் 400 பயணிகள் வடக்குப் பகுதியிலிருந்து வருகின்றனர். 2002 ஆம் ஆண்டில், வடக்குப் பகுதியில் ஒரு பயணச்சீட்டு வழங்கும் முனையம் திறக்கப்பட்டது. இருப்பினும், குறைவான பயன்படுத்தல் காரணமாக 2005 ஆம் ஆண்டு மூடப்பட்டது.  

## மக்கள் தொகை
அருகிலுள்ள கொளத்தூர் பகுதியில் 54 காலனிகளில் 500,000 மக்கள் வசிக்கின்றனர். சென்னை புறநகர் இரயில்களின் சேவையை தினசரி 25,000 பேர் பயன்படுத்துகின்றனர். 2013 ஆம் ஆண்டின் போதே, இந்த நிலையம் ஒரு நாளைக்கு 32,000 பயணிகளை கையாண்டது.  

## மேலும் பார்க்க
- சென்னை புறநகர் ரயில்வே
- ஒருங்கிணைந்த பயிற்சியாளர் தொழிற்சாலை
- மண்டல இரயில்வே அருங்காட்சியகம்
- சென்னை புகையிரத நிலையம்
# வில்லோ கிளென்


**வில்லோ கிளென்** (*Willow Glenn*) என்பது ஐக்கிய அமெரிக்காவின், மேரிலாந்து மாகாணத்தின், கலிட் கவுண்டி, பார்ஸ்டோவில் அமைந்துள்ள ஒரு வரலாற்று இல்லமாகும். இது மேம்பட்ட ஜோர்ஜிய கட்டுமானத்தைக் கொண்டது;  
இது முழுக்க பிளேமிஷ் பிண்டில் செங்கலைக் கொண்டு கட்டியெழுப்பியது. காலனியக் காலத்திய மேரிலாந்தின் மிகப்பெரிய புகையிலைத் தோட்டக்காரர்களால் கட்டப்பட்ட குடியிருப்பு வகையை இந்த வீடு குறிக்கிறது. வில்லோ கிளென் 1973 இல் வரலாற்று இடங்களைக் குறிக்கும் தேசிய பதிவேட்டில் இது பட்டியலிடப்பட்டுள்ளது.
# 46 வது (லிவர்பூல் வெல்ஷ்) ராயல் டேங்க் படையணி


**46 வது (லிவர்பூல் வெல்ஷ்) ராயல் டேங்க் படையணி (46 RTR)**, என்பது இரண்டாம் உலகப் போரின்போது பிரித்தானிய இராணுவத்தின் ஒரு கவசவான படையணியாகும். இது ராயல் டாங்க் படையணியின் ஒரு அங்கமாக இருந்தது, இது ராயல் கவச வாகனங்களின் ஒரு பகுதியாகும். இந்தப் படைப்பிரிவு பிராந்திய இராணுவத்தின் ஒரு பகுதியாக இருந்தது, இது முதலில் 1939 ஆம் ஆண்டில் 40 வது (கிங்ஸ்) ராயல் டாங்க் ரெஜிமென்ட்டில், ஒரு புதிதாக உருவாக்கி அணிதிரட்டப்பட்டது. பிராந்திய இராணுவப் பிரிவின் முதல் வரிசை பிரிவாக, இரண்டாவது வரிசையின் பிரதியாக உருவாக்கப்படது. ஷிங்கிள் நடவடிக்கை போரின் போது, குறிப்பாக இத்தாலியப் போர்த்தொடரில் அந்தப் பணியில் சேவையாற்றியது.  

1947 இல், இது ராயல் பீரங்கியின் விமான எதிர்ப்புப் படைப்பிரிப்பாக மாற்றியமைக்கப்பட்டது, மேலும் 1956 ஆம் ஆண்டில் ஆர். ஏ. யின் மற்றொரு படைப்பிரிவில் இணைக்கப்பட்டது.
# த பர்ஸ்ட் பிப்டீன் லைப்ஸ் ஆப் ஹாரி ஆகஸ்ட்



**த பர்ஸ்ட் பிப்டீன் லிவ்ஸ் ஆப் ஹேரி ஆகஸ்ட்** (The First Fifteen Lives of Harry August) என்பது கேதரீன் வெப் என்னும் பிரித்தானிய எழுத்தாளர் *க்ளேர் நார்த்* எனும் புனைப்பெயரில் எழுதிய ஒரு புதினமாகும். இந்த புதினம் ஏப்ரல் 2014 இல் பதிப்பிக்கப்பட்டது. இந்த புதினம் சிறந்த அறிவியல் புனைகதை புதினத்திற்கான   ஜான் டபிள்யூ *காம்பெல் மெமோரியல் விருதை* பெற்றது, சிறந்த அறிவியல் புனைகதைக்கான விருதான ஆர்தர் சி. கிளார்க் விருதுக்கு பரிந்துரைக்கப்பட்டது.  

## கதைச்சுருக்கம்
ஹாரி ஆகஸ்ட் 1919 இல் பெர்விக் *அபான் ட்வீட்* ரயில் நிலையத்தின் பெண்களின் கழிவறையில் பிறந்தான். ஒரு சராசரியான மனிதனாக வாழ்ந்து முடித்த பின் 1989 இல் மருத்துவமனையில் இறந்தான். பின் பிந்தைய வாழ்வின் நினைவுகளுடன் மறுபடியும் 1919 இல் அதே இடத்தில் பிறக்கும் ஹாரி ஆகஸ்ட் இது ஒரு முடிவில்லா காலச்சக்கரம் என்பதை உணர்கிறான். தன்னைப் போல வேறு யாரும் உலகில் உண்டா எனத் தேடி அலைகிறான்.  

## வரவேற்பு
இந்த நாவல் புதுமையான கதைக்களதிற்காக சிறந்த வரவேற்பைப் பெற்றது.
# லத்துவாடி ஊராட்சி



**லத்துவாடி ஊராட்சி** (*Lathuvadi Gram Panchayat*), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2990 ஆகும். இவர்களில் பெண்கள் 1476 பேரும் ஆண்கள் 1514 பேரும் உள்ளனர்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. மேட்டுபாளையம் அருந்ததியர் காலனி
1. விநாயகபுரம்
1. அய்யர் தோட்டம்
1. எல். இந்திரா நகர் காலனி
1. மண் ஒட்டர் தெரு
1. ராஜகோபாலபுரம்
1. லத்துவாடி
# ஏலகிரி விரைவுத் தொடருந்து

**ஏலகிரி விரைவுத் தொடருந்து** *(Yelagiri express)* ஜோலார்பேட்டை, சென்னை இரயில் நிலையங்களுக்கு இடையில் இயக்கப்படும் ஒரு தினசரி தொடர்வண்டியாகும் . வாணியம்பாடி, ஆம்பூர், மேல்பட்டி, வளத்தூர், குடியாத்தம், காட்பாடி, முகுந்தராயபுரம், வாலாசா சாலை, சோளிங்கர், அன்வர்த்திகான்பேட்டை, சித்தேரி, அரக்கோணம் சந்திப்பு, திருவள்ளூர், திருநின்றவூர், பெரம்பூர், சென்னை சென்ட்ரல் ஆகிய இடங்களில் இந்தத் தொடருந்து நிறுத்தப்படுகிறது.  

## சார்புத் தகவல்
ஜோலார்பேட்டை அருகேயுள்ள ஏலகிரி மலைக்கு அருகே இருந்து இத்தொடருந்து புறப்படுவதால் ஏலகிரி விரைவுத் தொடருந்து என்பதை தன் பெயராகக் கொண்டுள்ளது. ஜோலார்பேட்டை ஏலகிரி மலையின் அடிவாரத்தில் அமைந்துள்ளது. ஏலகிரி விரைவுத் தொடருந்து இப்பகுதி மக்களால் சுருக்கமாக ஜே.பி என்றழைக்கப்படுகிறது.  

## கூட்டமைவு
இந்த இரயில் பொதுவாக சக்தி வாய்ந்த அரக்கோணம் டபிள்யூ.ஏ.பி 4 இயந்திரத்தால் இழுக்கப்படுகிறது. இவ்வண்டியின் மொத்தமுள்ள 24 பெட்டிகளில் 20 பெட்டிகள் பொதுவான இரண்டாம் வகுப்புப் பெட்டிகளாகவும், 2 முதல் வகுப்புப் பெட்டிகளாகவும், 2 பெட்டிகள் சுமப்பு மற்றும் தடையுந்துப் பெட்டிகளாகவும் பிரிக்கப்பட்டு இயக்கப்படுகிறது. முதல் மூன்று மற்றும் கடைசி மூன்று பெட்டிகள் பெண் பயணிகளுக்காக ஒதுக்கப்பட்டுள்ளது.  

## சேவை
இந்தத் தொடருந்து விரைவுத் தொடருந்து என வகைப்படுத்தியிருந்தாலும் பல தொடருந்து நிலையங்களில் நின்று செல்கிறது. சென்னை சென்ட்ரலுக்கு காலை 9:10 மணிக்கு வந்து சேரும் இந்த இரயில் மாலையில் மீண்டும் 17:55 மணிக்கு புறப்படுகிறது.
# மாரியப்பன் தங்கவேலு


**மாரியப்பன் தங்கவேலு** (*Mariyappan Thangavelu*, பிறப்பு: சூன் 28, 1995) இந்திய மாற்றுத்திறனாளர் தடகள விளையாட்டு வீரர் ஆவார். தமிழ்நாட்டு விளையாட்டு வீரரான இவர் உயரம் தாண்டுதல் போட்டிகளில் பங்கேற்று வருகின்றார்.  

இரியோ டி செனீரோவில் நடந்த 2016 மாற்றுத்திறனாளர் ஒலிம்பிக் போட்டியில் உயரம் தாண்டுதல் டி42 வகுப்பில் தங்கப் பதக்கம் பெற்றுள்ளார்.  

2020 டோக்கியோ பாரா ஒலிம்பிக் உயரம் தாண்டும் போட்டியில் இவர் வெள்ளிப் பதக்கம் வென்றார்.  

2017 சனவரி 25 ஆம் தேதி, இந்திய அரசு இவருக்கு பத்மஸ்ரீ விருதினை அறிவித்தது. இந்திய அரசு இவருக்கு ஆகஸ்டு, 2020-இல் ராஜீவ் காந்தி கேல் ரத்னா விருதிற்கு பரிந்துரைத்துள்ளது.  

## வாழ்க்கை வரலாறு
தமிழ்நாட்டிலுள்ள, சேலம் மாவட்டம், ஓமலூர் அருகேயுள்ள பெரிய வடக்கம்பட்டியைச் சேர்ந்தவர். இவருக்கு நான்கு சகோதரர்கள், ஒரு சகோதரி உள்ளனர். தந்தை ஆரம்பத்தில் குடும்பத்தை கைவிட்டார். தாயார் சரோஜா குழந்தைகளை வளர்த்தார். தாயார் செங்கல் தூக்கும் தொழிலாளியாகவும் மரக்கறி விற்றும் ஒரு நாளைக்கு 100 ரூபாய் வருமானத்தில் குடும்பத்தை வளர்த்தெடுத்தார். தனது ஐந்தாவது அகவையில் பள்ளி செல்கையில் ஏற்பட்ட விபத்தில் வலது காலில் பேருந்து ஏறியதால், முழங்காலுக்குக் கீழே உள்ள கால் பகுதியை இழந்தார். இந்தப் பின்னடைவிலும், அவர் இரண்டாம்நிலைப் பள்ளியை நிறைவு செய்தார்.  

தங்கப் பதக்கம் வென்றதால் இவருக்கு இந்திய விளையாட்டு மேம்பாட்டு ஆணையம் 75 லட்சம் ரூபாய் பரிசுத்தொகை வழங்க இருக்கிறது. அத்துடன் தமிழக அரசு 2 கோடி ரூபாய் பரிசுத் தொகை வழங்கியுள்ளது. தனக்கு அறிவிக்கப்படும் பரிசுத்தொகைகளிலிருந்து தான் படித்த அரசு பள்ளிக்கூடத்திற்கு 30 லட்சம் ரூபாயை நன்கொடையாக வழங்கியுள்ளார்.  

## தொழில்முறை வாழ்க்கை
நவம்பர் 2019இல் , துபாயில் நடைபெற்ற உலக பாரா தடகள சாம்பியன்ஷிப் போட்டியில் இவர் 1.80 மீட்டர் உயரம் தாண்டி வெண்கல பதக்கத்தை வென்றார்.  

## அஞ்சல் தலை
*மை ஸ்டாம்ப்* என்ற திட்டத்தின்கீழ் சேலம் தபால் துறை சார்பில் அஞ்சல் தலை வெளியிடப்பட்டு சிறப்பிக்கப்பட்டது.  

## விருதுகள்
- பத்மஸ்ரீ
- 2016 - ஆனந்த விகடன் "டாப் 10" மனிதர்கள் விருது
- ராஜீவ் காந்தி கேல் ரத்னா
# உட்கணம்

.]]  
கணிதத்தில், குறிப்பாகக் கணக் கோட்பாட்டில், *A* என்னும் ஒரு கணத்தின் உறுப்புகள் அனைத்தும் *B* என்னும் இன்னொரு கணத்தில் அமைந்திருந்தால், *A* கணமானது *B* இன்**உட்கணம்** (*Subset*) என்று வழங்கப்படும். சமானமாக, *B* கணமானது *A* கணத்தின் **மேற்கணம்** அல்லது **மிகை கணம்** (*superset*) எனப்படும். *A* , *B* ஆகிய இரு கணங்களும் ஒன்றிடனொன்று ஒன்றலாம்.  

<math>A \subseteq B </math> எனில், <math> \forall x \(x \in A \Rightarrow x \in B\).</math>  

உட்கண உறவானது கணங்களின் மீது ஒரு பகுதி வரிசையை (partial order) வரையறுக்கும். உட்கணங்களின் இயற்கணிதமானது, உட்கண உறவை ”உள்ளடக்கலாகக்” (inclusion) கருதும் பூலிய இயற்கணிதத்தை உருவாக்கும்.  

## வரையறை
பொதுவாகக் கணம் என்பது நன்கு வரையறுக்கப்பட்ட பொருள்களின் தொகுப்பைக் குறிக்கும். உட்கணமும் ஒரு கணத்தையே குறிக்கும். *B* என்பது ஒரு வெற்றற்ற கணம் என்க. அதில் *A* என்பது *B* யின் உட்கணம் எனில், *A* யில் உள்ள ஒவ்வொரு உறுப்பும் *B* யின் உறுப்பாகும். மாறாக, *B* ஆனது *A* யின் மிகைக் கணம் அல்லது மேற்கணம் எனவும் அழைக்கலாம்.  

:*A* இன் உறுப்பு ஒவ்வொன்றும் *B* இன் உறுப்பாகவும் இருந்தால், *A* என்பது *B* இன் உட்கணம் என வரையறுக்கப்படுகிறது.  
இதன் குறியீடு:  
:<math>A \subseteq B</math>,  

:இதற்குச் சமானமாகப் *B* என்பது *A*இன் மிகைக் கணம் அல்லது மேற்கணம் எனவும் வரையறுக்கப்படும்.  

குறியீடு:  
: <math>B \supseteq A.</math>  

வெற்றுக் கணம் (<math>\{ \}</math> அல்லது <math>\varnothing,</math>), உறுப்புகளற்ற கணம் என்பதால் அது எந்தவொரு கணம் *X* க்கும் உட்கணமாக இருக்கும்.  

## பண்புகள்

- ஒரு முடிவுறு கணம் *A* , மற்றுமொரு கணம் *B* இரண்டின் வெட்டு கணத்தின் எண்ணளவையும், *A* இன் எண்ணளவையும் சமமாக இருந்தால், இருந்தால் மட்டுமே, *A* ஆனது *B* இன் உட்கணமாக இருக்கும். அதாவது,
: <math> A \subseteq B \Leftrightarrow |A \cap B| = |A| </math> என இருந்தால், இருந்தால் மட்டுமே, <math>A \subseteq B</math> ஆகும்.  
- A ⊆ B ; B ⊆ C எனில் A ⊆ C ஆக இருக்கும்.

## ⊂ , ⊃ குறியீடுகள்
உட்கணம் மற்றும் மிகைக்கணம் இரண்டையும் குறிப்பதற்குச் சில நூலாசிரியர்கள் ⊊ and ⊋ என்பவற்றுக்குப் பதில் ⊂ , ⊃ என்ற குறியீடுகளைப் பயன்படுத்துகின்றனர். எடுத்துக்காட்டாக, இவர்களைப் பொறுத்தவரை ஒவ்வொரு கணம் *A* க்கும், .  

வேறுசிலர் தகு உட்கணம், தகு மிகைக்கணம் இரண்டையும் குறிப்பதற்கு ⊊ , ⊋ குறிகளுக்குப் பதில் முறையே ⊂ , ⊃ இரண்டையும் பயன்படுத்துகின்றனர்.  

## எடுத்துக்காட்டுகள்

- A = {1, 2} ஆனது B = {1, 2, 3} இன் தகு உட்கணமாகும். எனவே A ⊆ B , A ⊊ B என்ற இரு குறியீடுகளுமே உண்மையாகும்.
- D = {1, 2, 3} ஆனது E = {1, 2, 3} இன் உட்கணமாகும். எனவே D ⊆ E உண்மை; D ⊊ E உண்மையில்லை.
- எந்தவொரு கணமும் தனக்குத்தானே உட்கணமாக இருக்கும், ஆனால் தகு உட்கணமாக இருக்காது. (X ⊆ X என்பது உண்மை, ஆனால் X ⊊ X உண்மையில்லை.)
- எந்தவொரு கணத்துக்கும் வெற்றுக் கணம் (∅) ஒரு உட்கணமாக இருக்கும். வெற்றுக்கணமானது தன்னைத் தவிரப் பிற கணங்கள் அனைத்திற்கும் தகு உட்கணமாக இருக்கும்.
- {*x*: *x* ஒரு பகா எண்; *x* > 10} என்பது {*x*: *x* ஒரு ஒற்றையெண்; *x* > 10} என்ற கணத்தின் தகு உட்கணமாகும்.
- இயல் எண்களின் கணமானது விகிதமுறு எண்களின் கணத்தின் தகு உட்கணமாகும்;கோட்டுத்துண்டிலுள்ள புள்ளிகளின் கணமானது ஒரு கோட்டின் மீதமைந்த புள்ளிகளின் கணத்தின் தகு உட்கணமாகும். இவ்விரு எடுத்துக்காட்டுகளிலும் முழு கணங்களும் உட்கணங்களும் முடிவிலி கணங்களாகவும் சமமான எண்ணளவைகள் கொண்டவையாகவும் இருக்கும்.
- ஆய்லர் படத்தில் மற்றுமொரு எடுத்துக்காட்டு:
# தபன் மிஸ்ரா


**தபன் மிஸ்ரா** (*Tapan Misra*) இந்திய அறிவியலாளர். இவர் இந்திய விண்வெளி ஆய்வு மையம், இயற்பியல் ஆராய்ச்சி ஆய்வகம் ஆகியவற்றின் இயக்குநராகப் பணியாற்றுகிறார். இந்திய விண்வெளி ஆய்வு மையத்தின் தலைவர் கைலாசவடிவு சிவனின் ஆலோசகரானார்.  

2021 ஆம் ஆண்டில், மிஸ்ரா எஸ்ஐஎஸ்ஐஆர் (SISIR) ரேடார் என்ற விண்வெளி-தொழில்நுட்ப தொடக்கத்தை நிறுவினார். இது செயற்கை துளை ரேடார்களை தயாரிக்கிறது. இது இஸ்ரோவில் அவர் ஆளில்லா விமானங்கள் மற்றும் செயற்கைக்கோள்களுக்காக முன்னோடியாக இருந்தது.  

## ஆரம்ப வாழ்க்கை
தபன் மிஸ்ரா, 1961 ஆம் ஆண்டு ஒடிசாவில் ராயகடா என்ற ஊரில் தந்தை சித்தேஷ்வர் மிஸ்ரா மற்றும் தாய் கமலா மிஸ்ரா ஆகியோருக்குப் பிறந்தார். கொல்கத்தாவின் ஜாதவ்பூர் பல்கலைக்கழகத்தில் 1984 ஆம் ஆண்டில் மின்னணுவியல் மற்றும் தொலைத்தொடர்பு பொறியியலில் பட்டம் பெற்றார்.  

## தொழில்
இவர் எண்ணியல் வன்பொருள் பொறியியாளராக தனது தொழில் வாழ்க்கையைத் தொடங்கினார் மற்றும் விண்வெளிப் பயன்பாடுகள் மையத்தில் நுண்ணலை ரிமோட் உணர்தல் பேலோடுகளின் ஆராய்ச்சியில் ஈடுபட்டார். 1995-1999 ஆம் ஆண்டில் IRS-P4 க்கான பல-அதிர்வெண் ஸ்கேனிங் நுண்ணலை ரேடியோமீட்டர் (MSMR) பேலோடு முறைமை என்ற தலைப்பில் பொறியியல் மேலாண்மை செய்தார்.  
இவர் RISAT-1 இன் சி-பேன்ட் செயற்கை துளை ரேடார் வளர்ச்சி மற்றும் வடிவமைப்பில் ஈடுபட்டிருந்தார். 1990 ஆம் ஆண்டில் ஜெர்மன் ஏரோஸ்பேஸ் ஏஜென்சியில் ஒரு விருந்தினர் விஞ்ஞானி என்ற முறையில் செயற்கை துளை ரேடா தரவரிசை நிகழ்நேர செயலாக்கத்திற்கு ஒரு படிமுறை எழுதினார். இவர் ஓசியன்சாட்-1 இன் பல-அலைவரிசை ஸ்கேனிங் நுண்ணலை ரேடியோமீட்டர் கருவியின் வளர்ச்சியுடனும், ஸ்கேனிங் இசுகாட்டெரோமீட்டர் Scatterometer ஓசியன்சாட்-2 என்ற திட்டங்களில் பங்கேற்றார். 2015 ஆம் ஆண்டு பிப்ரவரி மாதம் இயக்குநராக நியமிக்கப்படுவதற்கு முன்னர் விண்வெளிக் கருவி மையத்தின் மைக்ரோவேவ் ரிமோட் சென்சிங் பகுதியின் துணை இயக்குநராகப் பணியாற்றினார்.  

## அங்கீகாரம்
2004 ஆம் ஆண்டில் இவர் விக்கிரம் சாராபாய் ஆராய்ச்சி விருது மற்றும் 2008 ஆம் ஆண்டில் இஸ்ரோ மெரிட் விருது பெற்றார். 2007 ஆம் ஆண்டில் இந்திய தேசிய கழகப் பொறியாளரகத் தேர்ந்தெடுக்கப்பட்டார். மேலும் 2008 ல் சர்வதேச விண்வெளி ஆராய்ச்சிக் கழகத்தின் அங்கத்துவ உறுப்பினராகத் தேர்ந்தெடுக்கப்பட்டார். இரண்டு கண்டுபிடிப்புகளுக்கு காப்புரிமைகள், ஆறு கண்டுபிடிப்புகளுக்கு நிலுவையிலுள்ள காப்புரிமைகளை வைத்திருக்கிறார். இவருக்கு ஐந்து ஆராய்ச்சி கட்டுரைகளின் பதிப்புரிமைகள் மற்றும் இருபத்தி ஐந்து ஆராய்ச்சி கட்டுரைகளின் பத்திரிகைகளும் உள்ளன.
# டெல்லி கேட் (வேலூர்)



**டெல்லி கேட்** தமிழ்நாட்டில், இராணிப்பேட்டை மாவட்டத்திலுள்ள, ஆற்காடு நகரில் அமைந்துள்ளது. இது ஆற்காட்டில் அமைந்துள்ளதால், இதனை ஆற்காடு டெல்லி கேட் என்றும் அழைக்கின்றனர். வேலூர் மாவட்ட சுற்றுலாத் தலங்களில் இந்த வாயிலும் ஒன்றாகும்.  

## அமைவிடம்
ஆற்காடு பாலாற்றங்கரையில் செய்யாறு புறவழிச் சாலையில் உள்ள ஒரு உயர்ந்த நுழைவுவாயில் டெல்லி கேட் என்றழைக்கப்படுகிறது. 1751இல் ஆற்காடு நவாப்பிடம் இருந்து ராபர்ட் கிளைவ் ஆட்சியை கைப்பற்றியதன் நினைவாக கட்டப்பட்டுள்ளது. அப்போது ஆற்காட்டுக்குள் நுழைபவர்கள் இவ்வழியாகத்தான் வரவேண்டியிருந்தது. இது ஆற்காட்டின் ஒரு பகுதியாகும். ஆற்காடு கோட்டையின் பிரதான நுழைவாயிலாக இது விளங்கியது. 18 ஆம் நூற்றாண்டின் முதல் பாதியில், முகலாய ஆளுநரான டாட் கான் பன்னியின் கட்டடத்தின் ஒரு பகுதியாக இந்த வாயில் இருந்தது.  

## அமைப்பு
இந்த நுழைவாயில் இரண்டு தளங்களைக் கொண்டு அமைந்துள்ளது. கீழ்தளத்தில் உள்ள நுழைவாயில் இஸ்லாமிய வளைவு அமைப்பில் காணப்படுகிறது. இந்த வாயிலின் இருபுறங்களிலும் காவலர்கள் தங்குவதற்கான அறைகள் உள்ளன. நுழைவு வாயிலின் வெளிப்புறம் பாலாற்றை ஒட்டியுள்ள பகுதியிலும் சிறு சிறு அறைகள் இருந்ததற்கான தடயங்களும் உள்ளன. வாயிலின் மேல்தளத்தில் ஓர் அலங்கம் காணப்படுகிறது. எதிரிப் படைகள் வருவதை வேவுபார்க்கும் வகையில் இது அமைக்கப்பட்டுள்ளது. தற்போது டெல்லி கேட் இந்திய தொல்பொருள் துறையின் கட்டுப்பாட்டில் உள்ளது. ஆற்காடு முற்றுகையிடப்பட்டபோது, ராபர்ட் கிளைவ் செய்த மறக்கமுடியாத பாதுகாப்பின் தளமாக இருந்தது.  

## வரலாறு
இந்தியாவில் ஆங்கிலேயர்களின் ஆட்சி அமைவதற்குக் காரணமான வெற்றியைக் கொண்டாடுகின்ற வகையில் வடக்கில் மொகலாய சாம்ராஜ்யம் அமைந்த டெல்லியை நோக்கி அதனைக் கைப்பற்றுவதுதற்கான ஒரு தொடக்கமாகக் காட்டுவதற்காக இந்த வாயில் அமைக்கப்பட்டது. இவர் தன் தலைநகரை செஞ்சியில் இருந்து ஆற்காடுக்கு மாற்றினார்.  

ஆர்க்காட்டை தங்கள் கட்டுப்பாட்டிற்காக கொண்டுவர போராடிய வெவ்வேறு வம்சங்களுக்கிடையில் நீண்டகால மோதல்களால் இருந்ததால், ஆர்காடானது இடையில் வந்த பிரித்தானியர் மற்றும் பிரஞ்சுக்கார்கள் வசம் வந்தது. என்றாலும் பிரிட்டித்தானியர் மற்றும் பிரெஞ்சு படைகளுக்கு இடையே நடந்த போரானது தென்னிந்தியாவை தங்கள் கட்டுப்பாட்டில் கொண்டுவரும் நோக்கத்துக்காக மட்டுமே இருந்தது. ஆர்காட்டைக் கைப்பற்ற இராபர்ட் கிளைவ் கட்டுப்பாட்டிலான பிரித்தானியப் படைகளின் போர் என்பது பிரித்தானியரால் நடத்தப்பட்ட மிக் குறிப்பிடத்தக்கப் போர்களில் ஒன்றாக இருந்தது. இந்த  முற்றுகை ஐம்பது நாட்கள் நீடித்தது, 15 நவம்பர் 1751 அன்று முடிவுக்கு வந்தது.  

1783 ஆம் ஆண்டில் திப்பு சுல்தானால் ஆற்காட்டின் முதன்மை அரணாக இருந்த பழைய செங்கல் மதில் சுவர்கள் அழிக்கப்பட்டன, அதன் அடித்தளங்கள் இன்னும் காணப்படலாம்.   இன்று, முதலாம் சதாத்துல்லா கான் மற்றும் ஜமா மஸ்ஜித் கல்லறைகள் என்று அக்காலத்திய கட்டுமானங்கள் அக்காலத்தின் சாட்சியாக எஞ்சியுள்ளன.  

## படக்காட்சியகம்
<>  
</>
# கங்கா சாகர் விரைவு வண்டி

**கங்கா சாகர் விரைவு வண்டி** (*Ganga Sagar Express*) என்பது இந்திய இரயில்வேயால் இயக்கப்படும் சாதாரண அஞ்சல் / விரைவு தொடர் வண்டியாகும். இது பீகார் மாநிலத்தில் ஜெயின்கருடன் கொல்கத்தாவை இணைக்கிறது. இது 624 கிலோமீட்டர்கள் தொலைவு பயணிக்கிறது. இதன் சராசரி வேகம் மணிக்கு 43 கி.மீ. ஆகும். இந்தத் தொடருந்தானது பொது, இரண்டு அடுக்கு குளிர் சாதன பெட்டி, மூன்றடுக்கு குளிர்சாதனப் பெட்டி, மற்றும் படுக்கை வகுப்பு ஆகியவற்றைக் கொண்டுள்ளது. பொது வகுப்புகள் தவிர அனைத்து இடங்களுக்கும் முன்பதிவு தேவைப்படுகிறது. தட்கல் திட்டமும் உள்ளது.  

இந்த வண்டி தினமும் சியால்தா தொடருந்து நிலையத்தில் இருந்து 17:45 மணிக்குப் புறப்படுகிறது. ஜெயநகருக்கு மறுநாள் 08:40 மணிக்கு வந்தடைகிறது. ஜெயநகரிலிருந்து 16:35 மணிக்குப் புறப்பட்டு, சியால்தாலுக்கு மறுநாள் 06:55 மணிக்கு வந்தடைகிறது.  

## நிற்குமிடங்கள்
1. சியால்தா
1. நெய்தி
1. பந்தல்
1. பர்தமன்
1. துர்காபூர்
1. ராணிகஞ்ச் ஒரே ஒரு திசையில் மட்டும்
1. ஆசான்சோல்
1. சித்ராஜன்
1. மதுபூர்
1. ஜாசித்
1. ஜாஜா
1. பரவுனி
1. தல்சிங்காஸ்ரை
1. சமஸ்திபூர்
1. ஹயாகாட்
1. லஹீராஸ்ராய்
1. தர்பங்கா
1. சக்ரி
1. மதுபாணி
1. ஜெய்நகர்